S-547/2023

Mál þetta, sem dómtekið var 27. mars 2023, höfðaði lögreglustjórinn á höfuðborgarsvæðinu með ákæru 21. febrúar 2023, á hendur R-kk-þgf L-kk-þgf L-kk-þgf S-kk-þgf, kt. [...], [...], „fyrir:

„ I.

Umferðarlagabrot með því að hafa, laugardaginn 4. júní 2022, ekið bifreiðinni [...]sviptur ökurétti og með 86 km hraða á klukkustund um Arnarnesveg við Salarveg í Kópavogi, þar sem lögregla stöðvaði aksturinn, en leyfður hámarkshraði á veginum var 5 0 km á klukkustund.

Telst háttsemi þessi varða við 2. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

II.

Umferðarlagabrot með því að hafa, fimmtudaginn 16. júní 2022, ekið bifreiðinni [...] sviptur ökurétti um Suðurbraut við Brekkuhvamm í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

III.

Umferðar- og lögreglulagabrot með því að hafa, föstudaginn 1. júlí 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 135 ng/ml og tetrahýdrókannabínól 12 ng/ml) um Salaveg við Salalaug í Kópavogi, þar sem lögregla hafði afskipti af ákærða, og í kjölfarið yfirgefið bifreiðina og hlaupið á brott og neitað að hlýða ítrekuðum fyrirmælum lögreglu um að nema staðar, en lögregla hljóp ákærða uppi og handtók hann norðan við Salalaug.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 19. gr., sbr. 44. gr. lögreglulaga nr. 90/1996.

M: [...]

IV.

Umferðarlagabrot með því að hafa, mánudaginn 4. júlí 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 14 ng/ml) um Reykjanesbraut við Breiðholtsbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

V.

Umferðarlagabrot með því að hafa, sunnudaginn 21. ágúst 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældisttetrahýdrókannabínól 17 ng/ml) um Suðurhóla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þ esser krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa og að refsing verði skilorðsbundin. Þá krefst verjandi þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 27. marssl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]og á að baki talsverðan sakaferil samkvæmt sakavottorði. Það sem kemur til álita við ákvörðun refsingar í máli þessu er að ákærði gekkst undir viðurlagaákvörðun 17. ágúst 2017 í Héraðsdómi Reykjaness fyrir að aka sviptur ökurétti og fyrir brot gegn 47. gr. a þágildandi umferðarlaga. Ákærði gekkst undir tvær sektargerðir hjá lögreglu þann 21. nóvember 2019 þar sem ákærði samþykkti að greiða 340.000 króna sekt fyrir að aka undir áhrifum áfengis og fyrir að aka sviptur ökurétti og einnig að greiða 200.000 króna sekt fyrir að aka sviptur ökurétti. Loks var ákærði sakfelldur fyrir brot gegn 50. gr. og 58. gr. umferðarlaga nr. 77/2019 og fíkniefnalagabrot með dómi Héraðsdóms Reykjaness 1 7. mars 2022 og honum gert að sæta fangelsi í 90 daga, greiða 825.000 króna sekt og að sæta ævilangri ökuréttarsviptingu. Eldri brot ákærða hafa ekki ítrekunaráhrif við ákvörðun refsingar í máli þessusbr. 3. mgr. 71. gr. almennra hegningarlaga nr. 19/1940.

Með hliðsjón af framangreindu, atvikum máls, 77. gr. almennra hegningarlaga nr. 19/1940 og 1., 5. og 8. tl. 1. mgr. 70. gr. laga sömu laga þykir refsing ákærða hæfilega ákveðin fangelsi í átta mánuði og 80.000 króna sekt til ríkissjóðs. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 6 daga fangelsi.

Í ljósi framangreinds ogmeð vísan til 99. og 101. gr. umferðarlaga nr. 77/2019, er ævilöng svipting ökuréttar ákærða áréttuð.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 445.630 krónur. Um er að ræða kostnað vegna blóð- og þvagsýna töku, rannsóknar Háskóla Íslands á sýnum, matsgerða og þóknun skipaðs verjanda ákærða, J-kk-ef Þ-kk-ef J-kk-ef lögmanns 120.528 krónur að meðtöldum virðisaukaskatti.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, R-kk-nf L-kk-nf L-kk-nf S-kk-nf, sæti fangelsi í 8 mánuði.

Ákærði greiði 80.000 krónur í sekt til ríkissjóðs innan fjögurra vikna frá dómsbirtingu en sæti ella 6 daga fangelsi.

Ákærði er sviptur ökurétti ævilangt.

Ákærði greiði 445.630 krónur í sakarkostnað þar meðtalda þóknun skipaðs verjanda síns J-kk-ef Þ-kk-ef J-kk-ef lögmanns, 1 20.528 krónur að meðtöldum virðisaukaskatti.

H-kvk-nf B-kvk-nf R-kvk-nf